พอดีโดนลูกแมวที่เลี้ยงไว้อายุ2เดือนข่วนมีแผนเลือดออกนิดเดียวเมื่อวันที่ 30/เมษา/62 เมื่อปีที่แล้วก็โดนข่วน ฉีดเข็มสุดท้ายวันที่ 6/เมษา/61 ต้องไปฉีดยากระตุ้นไหมคะ ขอบล่วงหน้าค่ะ
สวัสดีค่ะ M.mmmm,หากโดนลูกแมวข่วนจนมีแผลที่มีเลือดออก ย่อมเสี่ยงต่อการติดเชื้อพิษสุนัขบ้าได้ อย่างไรก็ตาม หากเหตุการณ์ผ่านมา 2 วันแล้ว ลูกแมวยังมีอาการปกติดีอยู่ ยังกินอาหารและน้ำตามปกติ แสดงว่าลูกแมวไม่น่าเป็นโรคพิษสุนัขบ้า ก็ให้สังเกตอาการต่อไปอีก 2-3 วัน หากลูกแมวไม่ตาย แสดงว่าลูกแมวไม่ได้เป็นโรคพิษสุนัขบ้า และ M.mmmm ก็ไม่จำเป็นต้องไปฉีดวัคซีนป้องพิษสุนัขบ้าค่ะแต่หากลูกแมวหายหรือตายไป ควรรีบไปฉีดวัคซีนป้องกันพิษสุนัขบ้า โดยหากเคยฉีดครบตามกำหนดมาแล้วอย่างน้อย 3 เข็มเมื่อ 6 เม.ย. 61 ก็ให้ฉีดกระตุ้นอีก 2 เข็มค่ะนอกจากนี้ อย่าลืมลูแลบาดแผลให้สะอาด ด้วยการเช็ดทำความสะอาดด้วยน้ำเกลือทุกวัน และใส่ยาฆ่าเชื้อ เช่น โพวิโดน ไอโอดีน และหลีกเลี่ยงไม่ให้แผลโดนน้ำจนกว่าจะหายค่ะและหากในช่วง 5 ปีที่ผ่านมา ยังไม่ได้ฉีดวัคซีนบาดทะยักกระตุ้น ควรฉีดกระตุ้นด้วยค่ะ เพราะบาดแผลจากการโดนสัตว์กัดหรือข่วน ถือเป็นบาดแผลสกปรกค่ะ